На основу члана 35. став 7. Закона о планирању и изградњи (Сл.гласник РС бр.72/09,81/09-исправка,64/10-одлука УС,24/11,121/12,42/13-одлука УС,50/13-одлука УС,98/13-одлука УС,132/14,145/14, 83/18, 31/19 и 37/19-др.закон,9/2020) и члана 68. и 69. Правилника о садржини, начину и поступку израде документа простор. и урбанистичког планирања (Сл.гласник РС бр.32/19) и члана 40. став 1. тачка 6. и члана 84. став 2. Статута града Лознице (Службени лист града Лознице бр.1/19 - пречишћен текст) Скупштина града Лознице на седници одржаној \_\_\_\_\_\_\_\_\_\_\_, донела је

**ПЛАН ДЕТАЉНЕ РЕГУЛАЦИЈЕ**

**,,ГРОБЉЕ 2 " У ТРШИЋУ**

**I ОПШТИ ДЕО**

1.0. ПРАВНИ И ПЛАНСКИ ОСНОВ

Правни основ за израду предметног плана садржан је у одредбама:

-Закона о планирању и изградњи ("Сл. гласник РС" бр.72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС и 98/2013 - одлукаУС и 132/2014 и 145/14,83/18, 31/19, 37/19-др.закон ,9/2020)

-Правилникa о садржини, начину и поступку израде докумената просторног и урбанистичког планирања ("Службени гласник РС", бр.32/2019)

-Одлукe о приступању изради ПДР-а ,,Гробље 2 " у Тршићу (бр. 06-19/19-32-16 од 13.06.2019.год)

-Одлукe о неприступању изради Стратешке процене утицаја на животну средину ПДР-а ,,Гробље 2 " у Тршићу. (бр.Сл/2019 од 30.05.2019.год.)

Плански основ за израду ПДР-а ,,Гробље 2 " у Тршићу.- Просторни план града Лозница (Сл. Лист Града Лозница бр.13/11).

**1.1. Основни циљ израде плана**

Циљ израде Плана детаљне регулације је да се сагледају капацитети,потреба и могућност проширења постојећег гробља.

У складу са временом односно створеним условима,појавила се потреба да се обезбеди плански основ за уређење постојећег гробља као и за проширење постојећих капацитета и изградњу нових садржаја.План ће дефинисати све потребне мере заштите као и све услове неопходне за функционисање оваквих садржаја у простору..

**1.2. Обухват плана**

Обухват плана чине катастарске парцеле број 459/3,459/4,460/1, 460/2,461,462 и део 1048 у К.О.Тршић, у површини од 11646 м2.

|  |  |  |  |  |
| --- | --- | --- | --- | --- |
| Редни број | Број парцеле | Површина  M2 | Власник | Намена |
| 1 | 459/3 | 625 | Бањанац Жељко | гробље |
| 2 | 459/4 | 6167 | Бањанац Жељко | Пољопривредно земљиште |
| 3 | 460/1 | 1422 | Бањанац Милорад | Шума |
| 4 | 460/2 | 1085 | Бањанац Жељко | гробље |
| 5 | 461 | 882 | Лаловић Војислав | Бањанац Жељко |
| 6 | 462 | 45 | Бањанац Живојин | Пољопривредно земљиште |
| 7 | Део1048 | 1420 | Град Лозница | пут |

**2.0..** ИЗВОД ИЗ ПЛАНА ВИШЕГ РЕДА (ПРОСТОРНИ ПЛАН ГРАДА ЛОЗНИЦА)

До израде и доношења урбанистичких планова,изградња комуналних објеката се врши према орјентационим правилима грађења Просторног плана града Лозница..

Хумано гробље се може лоцирати на удаљености 500 м од стамбене зоне и мин.100 м од саобраћајнице

Нормативи за одређивање површине планираног гробља износе:

- 2,5 м2 према броју становника који гравитирају гробљу

- величина гробног места 2 м2

- однос површина за сахрањивање према површинама осталог садржаја и пејзажне композиције 50 % : 50 %

При формирању простора за сахрањивање предвиђају се

а) гробна места за сахрањивање укопавањем

б) гробнице

Забрањено је надкривање гробне парцеле као и затварање монтажним и другим грађевинским материјалима.

Гробна места могу бити појединачна,породична и породичне гробнице

Комеморативни плато и капелу димензионисати у складу са потребама становништва насељеног места.

Максимална спратност објекта - капеле је П+0 а кота пода приземља мора бити виша у односу на коту терена.

У оквиру комплекса предвидети : чесму,јавну расвету,клупе за седење и плато за контејнер за смеће.

Комплекс гробља ограђује се транспарентном оградом са капијом (контролисани улаз).На улазу планирати надстрешницу или објекат за продају свећа,цвећа и сл.

Паркинг решавати ван ограде комплекса.

Високо зеленило формирати уз ограду и на зеленим површинама намењеним за високо растиње у оквиру гробља.На гробним местима дозвољена је садња траве,цвећа и украсног шибља ниског раста.

За проширење постојећих или формирање нових гробаља неопходна је израда плана детаљне регулације а за доградњу,уређење и организацију простора унутар постојећих комплекса радити урбанистичке пројекте.

**3.0. ПОСТОЈЕЋЕ СТАЊЕ**

Простор обухваћен предметним Планом налази се у северозаоадном делу насеља Тршић,на раскрсници локалног пута Л 5 који повезује источну и западну страну насеља Тршић..и пута који чини границу К.О.Тршић и К.О.Коренита а који се такође води као локални пут Л5..

Постојећим Просторним планом града односно шемом за насеље Тршић, која постоји у оквиру просторног плана ,на предметној локацији означено је постојеће гробље - на к.п. 459/3 и 460/2 ,као и деловима кп.460/1,459/4 им 461 у К.О.Тршић.Површина постојећег гробља је 2903 м2 Сахрањивање није вршено плански.Паркирање није регулисано а локални пут који води поред гробља је предвиђен за проширење. Земљиште на ком се налази гробље је у оквиру грађевинског реона и користи се као пољопривредна површина.У непосредном окружењу северно,јужно и источно од постојећег гробља, нема објеката. Са западне стране,гробље тангира локални пут.Најближи објекат је преко локалног пута,дијагонално од парцеле постојећег гробља,на удаљености од приближно 100 м.Терен је карактеристичан, са већом висинском разликом која иде од 265 м на југу обухвата до чак 268 м у средишњем делу постојећег гробља а затим идући даље ка северу поново се спушта на 265 м.На кат.парцели бр. 460/2 налази се мањи неуслован приземни објекат чија намена је обављање обичаја и обреда приликом сахрањивања.Зграда има само прикључак на водовод .

Поред изграђеног објекта и већ заузетих површина за сахрањивање,остатак локације представља неизграђен простор предвиђен за проширење гробља.Не постоји уређено зеленило ни уређене и поплочане пешачке стазе

**Постојеће стање инфраструктуре и степен комуналне опремљености нису задовољавајући.Нема ел.енергије, канализационе , хидрантске мреже (за случај избијања пожара) као ни јавне расвете.**

**Основни проблеми су :**

**-недовољна површина гобља и гробних места**

**-недовољне и неуређене површине за паркирање за посетиоце**

**-непланско ширење гробних поља и интерних стаза**

**-непостојање јасно дефинисаног појаса заштитног зеленила у ободној зони**

3.1. Демографске пројекције

Важну улогу у планирању и димензионисању будућег гробља имају подаци о броју становника и њихова старосна структура.

Односно, стопа морталитета и стопа наталитета су показатељи који указују на потребу за градњом и уређењем нових површина за сахрањивање и уређењем

постојећих.

Према последњем попису број становника је у благом паду у односу на попис из 2002. године .

Број становника је био у константном порасту од 1948 године 986 становника до 2002 - 1263 становника а онда на следећем попису број становника са 1263 пада на 1154. Највећи број становника је у старосној доби од 50 до 55 година па би се могло рећи да преовлађује старије становништво.

ПЛАНСКИ ДЕО

4.0. ПЛАНИРАНА НАМЕНА

Главни циљ израде плана је проширење постојећег сеоског гробља и опремање са свим потребним садржајима и инфраструктуром.

Овај простор није разрађиван урбанистичким планом.

У оквиру проширења планира се око 594 гробних места за неки будући период.Такође,предвиђено је и опремање неопходним објектима за вршење погребних делатности и пратећих садржаја као и уређење и асфалтирање постојеће саобраћајнице.Постојећи објекат је неуслован,незадовољављјућих габарита за већи капацитет гробља као и неповољне локације, у самом гробљу.

Планира се изградња новог објекта који ће својом величином и садржајем бити адекватан за коришћење.У оквиру објекта,поред капеле може се формирати и сала за верске обреде,санитарни чвор,пословни простор за продају венаца,свећа,цвећа и сл.Локација новог објекта је у оквиру зоне изградње (дато на графичком прилогу бр.1б -План намене површина.

На планирање ново гробља утичу:

-својства терена,период за који се планира гробље

Планира се :

-проширење гробља за око 594 места да би се створили услови за сахрањивање у наредних минимум 15 - 20 година

-изградња додатних објеката за вршење погребних делатности и пратећих садржаја

-нове интерне саобраћајнице

-додатна инфраструктура (електроенергетска,водоводна и канализациона,јавна расвета)

-довољан број чесми са пијаћом водом и довољан број клупа за седење

-заштитно зеленило

-довољно контејнера за смеће

На постојећем делу гробља не планирају се неке интервенције односно користиће се као и до сада.У оквиру платоа испред објекта планира се постављање чесмеПланиран је један главни пешачки и колски улаз и за старо и за ново гробље.

Композиционо решење гробних места урадити тако да се обезбеди прилаз свакој парцели и пешацима и колицима за превоз посмртних остатака.Такође предвидети довољно стаза,довољне ширине за прилаз до свих алеја.

**4.1. Планирана намена земљишта са билансима**

У складу са наменом земљишта,простор обухваћен Планом предвиђен је за :

- површине јавне намене ( приступна саобраћајница,паркинг простор,унутрашње стазе,постојеће гробље,планирано гробље,заштитни зелени појас,простор за

капелу и погребне садржаје

Планиране површине јавне намене чине :

- постојеће и планирано гробље са свим пратећим објектима и садржајима

- комуналне површине (септичка јама,простор за одлагање смећа)

- саобраћајна инфраструктура

- заштитно зеленило

Биланс планираних површина

|  |  |  |  |
| --- | --- | --- | --- |
| Биланс површина у обухвату плана површине 10181 м2 | Планирана намена | Површина у м2 | Заступљеност у обухвату плана  % |
| Површине за јавне намене | Површине за  сахрањивање | 7993 | 69.0 |
| Зона изградње | 514 | 4.0 |
| Зеленило | 987 | 8.5 |
|  | Саобраћајнице и  паркинг простор | 2152 | 18.5 |

УКУПНО 11 646 100

4.2. Карактеристичне целине

Простор у обухвату Плана дели се на две основне целине :

- Целина 1 - Гробље

- Целина 2 - Саобраћајне површине

У оквиру Целине 1 издвајамо : - зону постојећег гробља

- зону новопланираног гробља

- зону заштитног зеленила

У оквиру Целине 2 издвајамо : - зону приступне саопбраћајнице

- зона паркинг простора

У оквиру гробља,предвиђене су одређене намене :

- гробна поља (површине за сахрањивање)

- зелене површине

- интерне саобраћајнице

- капела

- трг за испраћај

- одмориште са чесмом и клупе за седење

- место за контејнер

**4.3. Правила парцелације и препарцелације**

Овим планом препоручује се спајање парцела које су планом намене предвиђене за гробљеи то кп.459/3,459/4460/1,460/2 и дела 461,као и издвајање дела површине кп.461 за потребе паркирања и формирање кривине на раскрсници приступних путева.

**4.4. Попис парцела и опис локација за јавне површине, садржаје и објекте**

На графичком прилогу бр.4б План разграничења јавних површина ,све површине су јавне и то површине за проширење прилазног пута и површина за гробље.У следећој табели наведене су координате тачака за разграничење ове две јавне намене.Површина за потребе јавне саобраћајне површине, издваја се од кп.461 и има површину 286м2, а за потребе гробља препоручује се спајање кп.459/3,459/4460/1,460/2 и дела 461м2.и има површину 10 181 м2.

**Координате детаљних тачака за потребе**

**обележавања регулације јавних површина**

|  |  |  |
| --- | --- | --- |
| TAЧKA | **Y** | **X** |
| **1** | 6602651.06 | 4929147.05 |
| **2** | 6602664.73 | 4929119.59 |
| **3** | 6602675.31 | 4929119.39 |

**4.5. Општи услови регулације и нивелације**

**4.5.1. План регулације**

**Регулациона линија**

Регулациним линијама су раздвојене одређене површине јавне намене од површина планираних за друге јавне и остале намене. Дефинисане су на графичком прилогу бр. 2.б "План саобраћаја, регулације и нивелације".

Планиране регулационе линије су дате су у односу на осовине саобраћајница или у односу на постојеће границе парцела . Осовине саобраћајница дефинисане су координатама осовинских тачака које су дате на графичком прилогу.

Простор који се разрађује, по карактеру припада површинана јавне намене.

**Хоризонтална регулација**

Грађевинска линија утврђује се овим планом у односу на регулациону линију и представља линију на коју се поставља нови објекат.

Зона грађења дефинише границе грађења надземних етажа објекта у унутрашњости парцеле. .

Грађевинске линије су дефинисане на графичком прилогу бр. 2.б "План саобраћаја, регулације и нивелације".

**Вертикална регулација**

Висина објекта дефинисана је спратношћу и котом слемена.(односи се на постојећи објекат -салу као и на будући објекат)

Спратност је одређена бројем надземних етажа и дефинисана је на графичком прилогу бр. 2.б "План саобраћаја, регулације и нивелације".

**4.5.2. План нивелације**

Систем нивелације се базира на постојећој нивелацији уличне мреже. Све интерне комуникације везују се за контактне, већ нивелационо дефинисане просторе.

Планом је дефинисана нивелација јавних површина из које произилази и нивелација простора за изградњу објеката.

Висинске коте на раскрсницама улица су базни елементи за дефинисање нивелације осталих тачака које се добијају интерполовањем.

Нивелација свих површина је генерална, кроз израду пројектне документације она се може прецизније дефинисати у складу са техничким захтевима и решењима.

Нивелација површина је дата у графичком прилогу бр. 2.б "План саобраћаја, регулације и нивелације".

Кота приземља објекта одређује се у односу на коту нивелете јавног или приступног пута.Кота приземља објекта на равном терену не може бити нижа од коте нивелете јавног или приступног пута тј. треба да буде виша од 0,15 м до 1,20 м.

**5.0. УРБАНИСТИЧКИ И ДРУГИ УСЛОВИ ЗА САОБРАЋАЈНЕ ПОВРШИНЕ**

Локација гробља је уз локални пут Л5 и уз пут (к.п. 1059) који чини границу К.О.Тршић и К.О.Коренита.Путеви пролазе југоисточном,јужном и целом западном страном обухвата..Колски и пешачки улаз у гробље је управо са локалног пута Л 5 који је потребно регулисати односно проширити.

У оквиру обухвата планирана је интерна саобраћајница,колско-пешачка која се пружа правцем југоисток - север, минималне ширине 5,0 м.Преко те саобраћајнице омогућен је приступ паркинг местима.Планом саобраћаја предвиђа се регулација интерних саобраћајница,унутар комплекса миним.ширине 3,0 м за саобраћај погребних возила и осталих возила чија је сврха одржавање гробља.

Коловозну конструкцију нових и реконструисаних саобраћајница утврдити према рангу саобраћајнице,оптертећењу и структури возила која ће се њим кретати односно најпре за лако саобраћајно оптерећење.Подужни падови саобраћајница могу бити мах.до - 15 %.

Нивелациони план подразумева нивелационо решење прилагођено теренским условима уз дефинисање коте нивелете у зони раскрсница и подужних нагиба планираних саобраћајница.

Нивелационо решење свих саобраћајних површина прилагодити терену и обликовати га тако да се омогући што лакше одводњавање површинских вода.

Одводњавање атмосферских вода обезбедити површинским путем до одређених места на којима ће се вода испустити у околни терен.

Нивелационо уређење терена (изградњу улице ,паркинга,стаза)извести према геотехничком елаборату израђеном за ниво техничке документације.

**Услови за паркирање**

Управно паркирање је предвиђено на интерној саобраћајници ,у оквиру комплекса гробља. Укупан број нових паркинг места је - 22. Димензије паркинг места су од 2,3 х 5,0 до 2,5 м х 5,0 м.

**Координате темена и осовинских тачака**

**планираних саобраћајница**

|  |  |  |
| --- | --- | --- |
|  | Y | X |
| Т1 | 6602630.3184 | 4929191.6623 |
| Т2 | 6602657.8952 | 4929224.3438 |
| А | 6602657.1275 | 4929224.9845 |
| Т3 | 6602669.3978 | 4929237.3394 |
| Т4 | 6602687.6005 | 4929259.1394 |
| Т5 | 6602705.8032 | 4929280.9394 |
| Т6 | 6602723.9352 | 4929302.7394 |
| В | 6602742.7862 | 4929328.0423 |
| А′ | 6602668.4272 | 4929215.5517 |
| Т8 | 6602712.3116 | 4929193.7394 |
| Т9 | 6602717.0659 | 4929215.5517 |
| 10 | 6602724.8933 | 4929237.3440 |
| Т11 | 6602730.4140 | 4929259.1440 |
| Т12 | 6602735.7056 | 4929280.9440 |
| Т13 | 6602740.7903 | 4929302.7388 |

**5.1. Урбанистички и други услови за уређење зелених и слободних површина**

Уређење и озелењавање комплекса гробља је важно за целокупан амбијент.То подразумева употребу травнатих површина и површина на којима су засађени лишћари,четинари,шибље,цвеће.

Оптимално је да се дрвеће постави ивицом гробља а у оквиру самог гробља водити рачуна да својим положајем не ремете основне функције.Може се комбиновати једна врста или више њих.

Између алеја (групе гробних места) могу се посадити појединачна стабла са ређом крошњом и плићим кореном.Биљне врсте морају бити прилагођене условима средине (ниво подземних вода,педолошки састав) односно планирати издржљиве врсте :борове,брезе,храстове,тује и др..

Могу се уредити и цветни засади који су у надлежности управе гробља,независно од уређивања гробних места умрлих.

Процентуално учешће зелених повшина у комплексу укључујући и заштитно зеленило уз границу гробља ,не сме бити мање од 30 % од укупне површине комплекса.У проценат озелењавања не улазе озелењена паркинг места.

Око комплекса се планира изградња заштитне ограде.

**Заштитно зеленило**

Заштитно зеленило се планира као заштитни појас дуж границе обухвата.Основна улога му је заштитна односно више естетска тј.да произведе повољан визуелни ефекат.

За заштитно зеленило се комбинују лишћари и четинари и то са већим учешћем четинара како би улога била испоштована током целе године и у зимском периоду.Важно је бирати врсте које немају изразито развијен коренов систем,да не би дошло до подизања стаза и споменика.

**Зеленило у комплексу гробља**

Уз интерне саобраћајнице,приступне стазе,уз места предвиђена за чесму користити жбунасте форме ( ниске форме четинара),вишегодишње цветнице и траве.Жбунасте форме су погодне за оивичавање саобраћајница и стаза.

**Зеленило у гробним пољима**

У оквиру гробних поља могу се наћи травнате површине или кориостити минијатурне жбунасте врсте,перене,украсне траве

**5.2. УРБАНИСТИЧКИ И ДРУГИ УСЛОВИ ЗА КОМУНАЛНУ ИНФРАСТРУКТУРУ**

**5.2.1. Хидротехничка инфраструктура**

**5.2.1.1. Постојеће стање**

У оквиру обухвата Плана постоји изведена водоводна мрежа.Постојрћи објекат је прикључен на водоводну мрежу која пролази левом страном пута (до гробља) који чини границу К.О.Тршић и К.О.Коренита.

**5.2.1.2. Планирано стање**

**Водоснабдевање**

Објекти унутар границе обухваћене планом имају могућност да се пијаћом водом снабдевају из постојеће водоводне мреже, прикључењем на изграђени цевовод Ø 110 mm од PVC цеви који се налази ван оквира регулације Локалног пута бр.5 .

Снабдевање водом за пиће обезбедити из централног водовода ЈКП ,,Водовод и канализација" Лозница.

.

Пречник прикључка на градски водовод од PEHD PE100 водоводних цеви је Ø90mm, а водомерни шахт је планиран на површини непосредно иза ограде, унутар гробља. Начин прикључења на водовод, димензије водомерног шахта и пречник водомера се одређују условима ЈКП „Водовод и канализација“ из Лознице. У водомерном шахту ће засебним водомерима бити раздвојена хидрантска мрежа од санитарне воде. Унутрашња санитарна водоводна мрежа унутар гробља ће бити од полиетиленских цеви пречника Ø20-25mm, преко које ће се водом снабдевати капела и чесме на гробљу. Спољна хидрантска мрежа је планирана на основу услова МУП-а 09/34 бр.217-2981/17-1 од 31.03.2017.године у складу са Правилником о техничким нормама за инсталације хидрантске мреже за гашење пожара („Сл. гласник РС“ бр. 3/18), од PEHD PE100 водоводних цеви пречника Ø110mm са два надземна хидранта Ø80mm.

У свему поступати у складу са одредбама :

- Закона о санитарном надзору (Сл.гласник РС бр.125/04

- Закона о водама (Сл.гласник РС бр.30/2010)

- Закона о заштити становништва од заразних болести м( Сл.гласник РС 15/16)

- Правилника о општим санитарним условима који морају да испуне објекти који подлежу санитарном надзору (Сл.гласник РС бр.47/2006

- Правилника о хигијенској исправности воде за пиће (Сл.лист СРЈ бр. 42/98 и 44/99)

- Закона о сахрањивању и гробљима (Сл.гласник СРС бр.20/77,24/85 и 6/89 и Сл.гласник РС бр.53/93,67/93,48/94,101/2005 -др.закон, 120/2012 -УС и 84/2013 -УС)

**Фекална канализација**

У зони гробља не постоји изграђена фекална канализација и нема услова за прикључење на градску мрежу канализације отпадних вода. Због тога ће се отпадне воде одводити у водонепропусну септичку јаму, максималних габарита 2,0 х 2,5м и запремине до 15m³, која је планирана на површини унутар парцеле гробља, непосредно иза паркинга ради лакшег пражњења

Унутрашња канализациона мрежа унутар гробља ће бити од PVC цеви пречника Ø110-160mm. Преко ње ће се до септичке јаме одводити отпадна вода из објекта на гробљу, као и са чесми. На поменутој мрежи планирани су ревизиони шахтови намењени за одржавање. Трасу канализације предвидети колико год је то могуће унутар пешачких стаза и зелених површина гробља.

**Кишна канализација и дренажа**

У зони гробља атмоферска канализација не постоји.

Са површине са стационарним саобраћајем (паркинг простори и сл.) вода се сакупља линијском сливничком решетком, и могуће је пре испуштања атмосферских вода спровести поступак издвајања масти и уља из воде .

Чиста атмосферска вода са крова објекта и платоа испред капеле може се риголама или каналетама одвести ка зеленим површинама или ка путном јарку.

Тачан положај и капацитети унутрашње хидротехничке инфраструктуре (водовод,канализација,хидрантска мрежа) биће утврђени при изради техничке документације.

**5.2.2. Електроенергетска инфраструктура**

**5.2.2.1. Постојеће стање**

Земљиште предвиђено за проширење гробља у Тршићу користи се као пољопривредно и налази се уз постојеће гробље.

У обухвату плана не постоје средњенапонски електроенергетски објекти напонског нивоа 10 - 35 kV и не планира се изградња истих у наредном периоду.

У близини планског подручја постоји надземна нисконапонска мрежа која пролази десном страном пута (у односу на правац север) који чини границу К.О.Тршић и К.О.Коренита,односно супротном страном пута у односу на обухват плана.

**5.2.2.2. Планирано стање**

Електроенергетска мрежа на целокупном простору мора бити функционална и прилагођена потребама развоја за разматрана подручја, као и усклађена са одредбама из планова вишег реда, односно Просторног плана града Лознице. који као усвојени плански акт даје одређене смернице .

Планско подручје је делимично неизграђено, а предмет плана је проширење гробља у МЗ Тршић, у насељу Тршић, састављеног од три просторне целине:

* комплекс постојећег гробља
* нове површине предвиђене за сахрањивање

- капела са пратећим просторијама

Поред наведених садржаја планско подручје обухвата и приступне саобраћајнице и паркинг простор у обухвату плана. Потребно je обезбедити напајање наведеног објекта капеле, као и изградњу инсталације јавне расвете дуж прилазне саобраћајнице и осветљавање паркинг простора. као и платоа испред капеле.

У наредном периоду не очекује се значајнији раст потрошње ел.енергије.. Потребно је изградити напојни кабловски вод 1кV за напајање објекта капеле из измештеног мерног ормана (ИМО) на постојећем стубу нисконапонске мреже у непосредној близини (преко пута Гробља). Траса кабловског вода 1kV се простире од поменуте стубне станице улази на северном делу обухвата,затим иде ивицом постојећег гробља, дуж колско-пешачке стазе ,све до интерне саобраћајнице,одакле се један крак одваја и иде до приступачног дела фасаде планиране капеле,а други део до ормара одакле полази јавна расвета, како је дато графичким прилогом..

Избор и полагање кабловских водова треба извршити сагласно одредбама техничке препоруке Е.Д. Србије T.П. бр.3. Каблове полагати слободно у земљишту поред планираних саобраћајница, а на местима укрштања кроз кабловску канализацију изграђену ПВЦ цевима минималног пречника φ110мм. Каблове разводити до кабловских прикључних кутија (КПК) и појединих мерно разводних ормана (МРО) у свему према условима надлежног Електродистрибутивног предузећа.

Прилазне саобраћајнице и паркинг у подручју планираног проширења гробља, морају имати јавну расвету коју треба градити са светиљкама које се постављају на челичне стубове – канделабере, а напајање истих се врши из новопланираног МРО-ЈР кабловским водовима типа РР00-А 4х16мм2.

Треба користити економичне светлосне изворе као што су натријумове светиљке високог притиска, метал-халогене и ЛЕД светиљке одговарајуће снаге, које ангажују мању потрошњу ел. енергије уз већу ефикасност осветљења.

У новопланираном МРО-ЈР, треба уградити одговарајућу опрему за напајање и управљање јавном расветом као и за мерење потрошње ел. енергије за ове намене. Управљање јавном расветом мора бити независно од постојеће расвете саобраћајница у окружењу.

Тачан положај и капацитети унутрашње електроенергетске инфраструктуре биће утврђен при изради техничке документације.

**5.2.3. TT инфраструктура**

**5.2.3.1. Постојеће стање**

**У непосредној близини обухвата плана, односно са леве стране постојећег пута изграђен је подземни ТТ приступни кабл како је приказано на графичком прилогу инфраструктуре. ТТ мрежа задовољава тренутне потребе корисника.**

**5.2.3.2. Планирано стање**

Потреба за новим ТТ прикључцима као и њихов капацитет и број дефинисаће се пројектном документацијом.

Обзиром да је траса постојећег ТТ приступног кабла у коловзу новопланираног пута, пре почетка радова обратити се „Телеком Србија“ АД ради тачног обележавања трасе постојећег кабла, механичке заштите односно потребе за измештањем истог, што ће бити регулисано пројектом истог.

Услове за прикључење на ТТ мрежу и заштитне мере објекти ће добити приликом обједињене процедуре за прибављање грађевинске дозволе.

Услови издати од „Телеком Србија“ АД саставни су део документације овог плана.

**5.3.. УСЛОВИ И МЕРЕ ЗАШТИТЕ ЗА УРЕЂЕЊЕ ПРОСТОРА**

**5.3.1. Заштита градитељског наслеђа**

На простору Плана за изградњу гробља нема утврђених,проглашених,евидентираних као ни културних добара која уживају заштиту Закона о културним добрима.

Потребно је сачувати крстове - као спомен обележја

-Жртвама ратног злочина 1941 године ,за спомен на 75 година од немачко-усташког злочина над српским народом у Тршићу и околини октобра 1941

-Жртвама ратног злочина 1914 године

**5.3.2. Заштита животне средине**

Услови и мере заштите на простору гробља односе се на:

- уређивање, одржавање и опремање простора за сахрањивање;

- уређивање и одржавање објеката за обављање погребних услуга ( капела, јавне чесме, јавни тоалет, итд.);

- уређивање и одржавање путева и стаза унутар гробља, одржавање зеленила, јавне расвете, чистоће, уклањање снега и леда и других послова који су у вези са уређивањем и одржавањем гробља и гробних места.

На простору гробља, потребно је обезбедити контролу свих активности, као и евиденцију свих гробних места.

Такође, треба да се спречавају сви облици загађења и да се обезбеди ниво квалитета средине према одговарајућим стандардима и прописима:

- Закон о заштити животне средине ( Сл. гласник РС 135/2004, 36/2009, 36/2009-др. закон и 72/2009-др. Закон);

- Закон о процени утицаја на животну средину ( Сл. гласник РС 135/04 и 36/09);

- Закон о стратешкој процени утицаја на животну средину ( Сл. гласник РС 135/2004 и 88/2010);

- Закон о комуналним делатностима ( Сл. гласник РС 88/2011);

- Закон о сахрањивању и гробљима ( Сл. гласник СРС, бр. 20/77, 24/85 и 6/89 и "Сл. гласник РС", бр. 53/93, 67/93, 48/94, 101/2005 - др. закон и [120/2012 – УС](http://www.slglasnik.info/sr/120-21.12.2012/Sl.-Glasnik/ODLUKA-Ustavnog-suda-broj-IU-53/2006.html#_blank));

- Закон о санитарном надзору (Сл. гласник РС 125/2004);

- Закон о заштити становништва од заразних болести ( Сл. гласник РС 125/2004);

1. Закон о интегрисаном спречавању и контроли загађивања животне средине ( Сл. гласник РС 135/2004).

Остале мере заштите животне средине су :

- обавезно спровођење законске регулативе која се односи на заштиту животне средине

- поштовати прописан начин сахрањивања како би се спречила појава непријатних мириса и заразе

- предузети мере како би се спречило доспевање горива,мазива и других штетних и опасних материја са саобраћајних и манипулативних површина

- по укопавању посмртних остатака,гробна места одмах уредити

**5.3.3. Заштита од пожара**

У складу са Законом о заштити од пожара ( Сл. Гласник СРС, бр. 111/2009 и 20/2015), и у складу са -Правилником о техничким нормативима за приступне путеве и окретнице и уређене платое за ватрогасна возила у близини објеката повећаног ризика од пожара („Службени лист СРЈ“, бр. 8/95); -Правилником о техничким нормативима за електричне инсталације ниског напона (Сл.лист СФРЈ, бр.53 и 54/88 и 28/95) -Правилником о техничким нормативима за заштиту објеката од атмосферског пражњења(Сл.листСРЈ бр.11/96) обезбедити заштиту од пожара и експлозије и то: погодним распоредом и међусобном удаљеношћу појединачних објеката, коришћењем незапаљивих материјала за њихову изградњу, проходношћу терена, итд**.**

**5.3.4.Услови за несметано кретање и приступ особама са инвалидитетом**

Приликом уређивања саобраћајних површина и пешачких стаза, применом одговарајућих техничких решења, неопходно је олакшати кретање и орјентацију хендикепираним лицима, као и особама које нису самосталне у кретању ( деца, старе особе, болесне особе, и сл.).

У складу са важећим прописима из ове области - Правилником о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старијим особама (Сл. гласник РС, бр. 22/2015), обезбедити услове за несметано кретање особа са посебним потребама у простору.

Посебни услови приступачности односе се на пројектовање новопланираног гробља.

**5.3.5. Заштита земљишта и управљање отпадом**

У свему поштовати Закон о управљању отпадом (Сл. гласник РС бр. 36/09), као и подзаконска акта.

За евакуацију отпада са предметног простра неопходно је обезбедити посуде-канте за отпатке или мање контејнере запремине до 1000 литара ,који се постављају на пунктовима.Тип посуда одредити према условима надлежног ЈКП ,,Наш дом".

Прикупљање отпада обавити на сабирном месту за отпад које се предвиђа у близини главног улаза у комплекс гробља.

Контејнери морају бити постављени на водонепропусној бетонској подлози тако да им се омогући пражњење,чишћење и слободан приступ возилима и радницима комуналног предузећа задуженог за одношење смећа.

Простор треба да је обележен, приступачан за возила јавне хигијене са подлогом од тврдог материјала и могућношћу чишћења и пражњења.

За контејнер је потребно обезбедити 3м2 глатке подлоге у нивоу прилазног пута са одвођењем атмосферских и оцедних вода. За типску канту, зависно од величине, потребно је обезбедити до 0,5м2 једнако опремљене површине.

**5.3.6. Мере енергетске ефикасности изградње**

На подручју обухвата Плана не планирају се објекти који подлежу Правилнику о енергетској ефикасности зграда (Сл.гласник РС бр.61/2011) и Правилнику о условима,садржини и начину издавања сертификата о енергетској ефикасности зграда ( Сл-гласник РС бр.69/2012 и 44/2018 -др.закон)

Зграде на гробљима спадају у зграде за обављање верских и других обреда и за њих такође није поптребно прибављање енергетског пасоша.

**6.0. ПРАВИЛА ГРАЂЕЊА**

**6.1. ПРАВИЛА ГРАЂЕЊА ЗА КОМУНАЛНУ ИНФРАСТРУКТУРУ**

**6.1.1. Хидротехничка инфраструктура**

**Водоводна мрежа**

Дистрибутивна водоводна мрежа се мора трасирати тако:

- да не угрожавају постојеће и планиране објекте, као и планиране намене коришћења земљишта;

- да се поштују прописи који се односе на друге инфраструктурне системе и објекте;

- минимална дубина укопавања цеви водовода је 0,8м од врха цеви до коте терена, односно тако да цев буде заштићена од дејства мраза и саобраћајног оптерећења;

- минимални унутрашњи пречник прикључка на уличну водоводну мрежу треба да буде Ø90мм;

- минимално растојање цеви од темеља објекта је 1,0м. Минимално дозвољено растојање при паралелном вођењу са другим инсталацијама износи:

- међусобно водовод и канализација 0,4м;

- до електричних и телефонских каблова 0,5м;

- тежити да водоводне цеви буду изнад канализационих, а испод електричних каблова при укрштању;

- избор материјала за изградњу водовода као и опрема која се уграђује врши се уз услове и сагласност надлежног Јавног комуналног предузећа, и морају да задовољавају све прописане стандарде и поседује атесте сертификационих кућа које контролишу квалитет истих;

- забрањена је изградња објеката и сађење засада над разводном мрежом водовода и канализације;

- прикључење на јавни водовод врши се искључиво према условима које одреди надлежно јавно комунално предузеће;

- водомери морају бити смештен у посебно изграђени шахт и испуњавати прописане стандарде, техничке нормативе и норме квалитета, а поставља се иза регулационе линије, односно ограде;

- забрањено је извођење физичке везе градске водоводне мреже са мрежама другог изворишта: хидрофори, бунари, пумпе итд.

Прикључак на водоводну мрежу и унутрашње инсталације водовода детаљно ће бити разрађене кроз техничку документацију.

**Фекална канализација**

Систем евакуације отпадних вода за подручје обухваћеног планом усвојен је као сепарациони.

Канализација се мора трасирати тако:

- да не угрожава постојеће и планиране објекте, као и планиране намене коришћења земљишта ;

- да се поштују прописи који се односе на друге инфраструктурне системе и објекте;

- максимална дубина укопавања канализационе мреже је 1,5м. Минимална дубина треба да буде таква да цевовод буде безбедан у односу на темена оптерећења;

- ревизиона окна морају се постављати на:

- местима споја два колектора;

- ако се мења правац колектора који спроводи фекалну отпадну воду;

- при промени пречника колектора;

- прикључке капеле и чесама на ревизиона окна извести са падом од 2 %, искључиво у правој линији без хоризонталних и вертикалних ломова;

- минимални пречник фекалне канализације је Ø110мм;

- забрањено је увођење атмосферске воде у цевоводе фекалних вода;

- код пројектовања и изградње обавезно је поштовање и примена свих важећих техничких прописа и норматива из ове области.

Унутрашње инсталације канализације детаљно ће бити разрађене кроз техничку документацију.

**Атмосферска канализација и дренажа**

Атмосферске воде са паркиралишта сакупити путем хоризонталне линијске сливничке решетке и спровести их до таложника и сепаратора масти и уља. Кишница са кровних површина се системом олука и сливника усмерава ка зеленим површинама.

Одвођење атмосферских вода, сепаратор масти и уља, као и дренажа детаљно ће бити разрађене кроз техничку документацију.

**Правила грађења за септичке јаме**

Септичка јама се гради од армираног бетона или PEHD материјала, као водонепропусни објекат за прикупљање отпадних вода. Септичке јаме служе само за привремено одлагање отпадних вода, јер се оне морају редовно празнити црпљењем њиховог садржаја и његовим одвожењем на одговарајућу, за то предвиђену локацију. Улаз у јаму је затворен ливено-гвозденим поклопцем, а горња плоча је покривена слојем земље.

Септичка јама је прелазно решење до изградње канализационе мреже насеља и њен положај у обухвату плана дат је на графичким прилозима у оквиру Планираног стања.

**6.1.2. Електроенергетска инфраструктура**

Изградња електроенергетских објеката се може вршити уз прибављену грађевинску дозволу и друге услове према Закон о планирању и изградњи ("Службени гласник РС" бр. 72/09, 81/09-исправка, 64/10-УС, 24/11, 121/12, 42/13-УС, 50/13-УС, 98/13-УС, 132/14, 145/14, 83/2018 и 31/19).

Инвеститор може приступити изградњи објеката на основу добијене грађевинске дозволе, уз услов пријаве радова органу који је издао грађевинску дозволу пре почетка извођења радова.

У случају земљаних радова – ископа, у реону трасе постојећих кабловских водова, инвеститор (извођач радова) је у обавези да се благовремено пре отпочињања радова јави надлежном Електродистрибутивном предузећу са захтевом за одређивање стручног лица, које ће вршити надзор над извођењем радова. Предвидети да се земљани радови обављају искључиво ручно уз повећану опрезност и присуство стручног лица надлежне Електродистрибуције.

Услови за укрштање и паралелно вођење објеката инфраструктуре (водоводне и канализационе мреже као и других кабловских водова), са постојећим и планираним електроенергетским кабловским водовима одређени су Техничком препоруком бр. 3 ЕПС – Дирекције за дистрибуцију ел. енергије Србије.

Услови за укрштање и паралелно вођење објеката инфраструктуре, са постојећим и планираним електроенергетским надземним водовима одређени су Техничком препоруком бр. 10 ЕПС – Дирекције за дистрибуцију ел. енергије Србије и Правилником о техничким нормативима за изградњу надземних нисконапонских водова (Сл.лист СФРЈ бр.6/92).

У заштитном појасу, испод, изнад или поред електроенергетских објеката, супротно закону, техничким и другим прописима не могу се градити објекти, изводити други радови, нити засађивати дрвеће и друго растиње.

Заштитни појас за надземне електроенергетске водове, са обе стране вода од крајњег фазног проводника, има следеће ширине сходно Закону о енергетици ("Сл. гласник РС", бр.145/2014 и 95/2018):

* за напонски ниво 1 – 35 kV:

- за голе проводнике 10 метара, кроз шумско подручје 3 метра;

- за слабоизоловане проводнике 4 метра, кроз шумско подручје 3 метра;

- за самоносеће кабловске снопове 1 метар.

Заштитни појас за подземне електроенергетске водове (каблове) износи, од ивице армирано – бетонског канала:

* за напонски ниво 1 – 35 kV, укључујући и 35 kV, 1 метар.

Стубови надземне нисконапонске мреже треба да су удаљени мин. 2м од коловоза за магистрални, регионални и локални пут. У односу на саобраћајнице у насељу, код укрштања, приближавања и паралелног вођења надземне нисконапонске мреже, стубови се могу постављати без ограничења у односу на коловоз, пожељно на удаљености од 0,3 до 0,5m, на тротоару или у зеленом појасу.

Електроенергетски каблови се могу полагати уз услов да су обезбеђени минимални размаци од других врста инсталација и објеката који износе:

0,4м … од цеви водовода и канализације и темеља грађевинских објеката;

0,5м ... од телекомуникацијских каблова,

0,8м ... од гасовода у насељу;

1,2м ... од гасовода ван насеља.

У односу на путеве , кабл се код прелаза преко истих полаже у заштитну цев, на дубини најмање 0,8м испод површине коловоза.

Код паралелног вођења минимални размак у односу на пут треба да је :

мин. 5м ... за пут I реда, односно мин. 3м код приближавања;

мин. 3м ... за путеве изнад I реда односно мин. 1м код приближавања.

Ако се потребни размаци не могу постићи, кабл се полаже у заштитну цев дужине најмање 2м са обе стране места укрштања или целом дужином код паралелног вођења, при чему најмањи размак не сме бити мањи од 0,3м.

На прелазу преко саобраћајнице енергетски кабл се полаже у заштитну цев, на дубини минимално 0,8м.

Код укрштања са телекомуникационим каблом, енергетски кабл се полаже испод .

Заштита од индиректног напона додира се спроводи у ТН или ТТ систему према условима надлежне електродистрибуције, сагласно СРПС Н.Б2.741.

**6.2. ПРАВИЛА ГРАЂЕЊА ЗА OБJEKTE**

**6.2.1. ОПШТА ПРАВИЛА ГРАЂЕЊА**

.

**6.2.1.1. Врста и наменa објеката**

На парцели гробља могу се подизати само зграде у функцији планиране намене-капела (просторије за испраћај) евентуално економске просторије,управа,продаја погребне опреме.Овим Планом даје се могућност изградње нове капеле и платоа за испраћај.

При архитектонском обликовању водити рачуна о намени простора на ком се зграда налази,о материјалима за финалну обраду фасаде,квалитету,трајности,боји.Ако се планира изградња више објеката онда њихови архитектонски облици,материјали и боје морају бити усклађени у јединствену визуелну целину.

**6.2.1.2. Положај објеката на парцели**

Грађевинске линије које се утврђују овим Планом су крајње линије до којих се може вршити нека изградња надземног габарита.Надстрешнице не могу прелазити грађевинску линију.

Дозвољена је изградња више објеката у функцији планиране намене а у оквиру зоне изградње..

Постојећи објекат у функцији гробља могуће је по потреби санирати и задржати..Планира се изградња новог објекта и платоа на локацији источно од постојеће.Нови објекат има обезбеђен колски приступ и могућност да буде већих димензија и са свим потребним садржајима за такву врсту објеката.

**6.2.1.4. Правило за ограђивање**

Дозвољено је ограђивање гробља.Ограда,стубови ограде и капије морају бити на грађевинској парцели која се ограђује.Пројектовати је тако да има капију да онемогући улаз животињама.

Ограду поставити тако да паркинг површине буду ван оквира ограде.Може бити у комбинацији зелене и жичане ограде тако да жичана ограда временом буде покривена зеленом ;или зидана или пак урађена на неки сасвим други начин.Висина ограде је до мах. 2,20 м.

**6.3. ПОСЕБНА ПРАВИЛА ГРАЂЕЊА**

Под објектима на гробљу подразумевају се: гробне парцеле, гробна места, капела, колске и пешачке саобраћајнице, прилазни пут, надстрешнице и други објекти компатибилне намене (верски, економски објекти гробља, продавнице погребне опреме и цвећа).

Планска решења могу да се реализују фазно тако да свака фаза чини заокружену функционалну или техничко-технолошку целину.

**6.3.1. УРБАНИСТИЧКИ ПАРАМЕТРИ ЗА ИЗГРАДЊУ**

**Намена објекта -** делатности верских организација;

- потребне пратеће активности;

- трговина на мало у специјализованим продавницама

**Садржај објекта:-** Просторије за испраћај посмртних остатака-обредна сала,

сала за помене,тоалет,канцеларија

**Спратност објекта** : П+0

**Висина објекта** : мах. 7,0 м (кота пода приземља мора бити виша од коте терена)

**Удаљеност од међа -** на графичком прилогу План саобраћаја,регулације и нивелације дат је положај зоне у којој је могуће извршити изградњу..

**Кровови -** на главном објекту (капели) су дозвољене све врсте кровова.

**Приступ објекту и паркирање** : - Непосредан приступ објекту,остварује се преко интерне саобраћајнице у обухвату. Слободне површине испред и око објекта -плато,поплочати и по потреби урадити потпуну или делимичну надстрешницу.

**6.3.2.УСЛОВИ ЗА УРЕЂЕЊЕ ПОВРШИНА ЈАВНЕ НАМЕНЕ**

**Гробље**

Гробље чине:

- гробна поља-површине за сахрањивање

-интерне саобраћајнице-пешачко-колске стазе

-трг за испраћај

-зелене површине

-зграда

-одмориште

-сабирно место за отпад

**Гробна поља**

Гробље се планира са претежно класичним укопом-инхумацијом.У оквиру планираних гробних поља могуће је организовати сахрањивање особа свих верских опредељења.

Укупан број могућих нових гробних места је око 594.

Гробна поља могу бити са поплочаним стазама између гробних места и поклопним надгробним плочама.Начин уређења гробних поља и тип гробних места утврђује се кроз израду техничке документације. Гробна поља (сегменти, парцеле) су правилног облика, раздвојена стазама и зеленим површинама, са мах. седам сегмената, орјентације исток – запад.

Димензија укопне јаме је 80 х 200 цм.Дно гроба мора бити најмање 50 цм изнад највише тачке подземне воде.Дубина гробног места за један ниво је мин. 150 цм а за сахрањивање у два нивоа,дубина се повећава за 60 цм.Пролаз између гробних места не може бити ужи од 40 цм по дужој страни (по 20 цм од сваког гробног места).Стаза за приступ и допремање ковчега са посмртним остацима од интерних саобраћајница (правац север- југ )до гробног места на свака 2-3 низа гробних места мора бити мин.ширине 1,5 м а стазе са правцем исток -запад мин.ширине 2.0 м.

На гробним местима могу се поставити надгробни споменици-вертикална спомен обележја по правилу на западној страни и хоризонталне поклопне плоче,чије су димензије као и димензије гробног места.Спољна висина надгробног споменика је 1,3 м а ширина је у ширини опсега.У принципуз на гробљима,највише је двоструких гробаља 200 х 240 цм.

Могу се градити и гробнице као подземни објекти,укопани и озидани.Оне се не затрпавају земљом већ имају хоризонталну поклопну надгробну плочу.Могу бити једноструке (110 х 240) или двоструке (240 х 240).Дубина може бити од 2,0 до 3,2 м.

**Приступни тргови и тргови за испраћај**

На приступном тргу мора бити обавезно јавно осветљење,чесма,клупе,посуде за отпатке.Чак се могу планирати мање надстрешнице као заштита за посетиоце,од сунца и атмосферских падавина

**Пунктови**

. Могу се планирати одморишта са чесмама и клупама,посуде за отпатке.Пунктове поплочати и опремити урбаним мобилијаром који je унифициран.исти за цео обухват гробља.Саднице око одморишта усагласити са клупама и подземним и надземним инсталацијама.Предвидети постављање клупа и на зеленим површинама дуж колско-пешачке стазе и уопште ,где год је то могуће.

**Саобраћајне површине и објекти**

Локација гробља је уз локални пут Л5 и уз пут (к.п. 1059 који се такође води као локални пут Л5 а који чини границу К.О.Тршић и К.О.Коренита..Колски и пешачки улаз у гробље је управо са локалног пута Л 5 који је потребно регулисати односно проширити.

Такође планом је предвиђено одвајање интерне саобраћајнице, од приступног пута ,у правцу југ - север за прилаз пркинг местима и објекту, у ширини од 5,0 м.

Саобраћајница је дефинисана основним елементима хоризонталне пројекције и регулације.Оса је дефинисана координатама темена,радијусима кривина и осталим елементима за обележавање.

Главне пешачке стазе дуж алеја,за приступ парцелама са правцем пружања север-југ су минималне ширине 1.5 м а пешачке стазе са правцем исток-запад ,између гробних поља 2,0 м. Распоред пешачких стаза и уређење ,на новом делу гробља је дато у оквиру Плана саобраћаја,као једно од могућих ,варијантних решења.

Интерна приступна саобраћајница и 10 паркинг места су у потпуности у оквиру комплекса гробља а 12 паркинг места којима се прилази са локалног пута су делом и на јавној,саобраћајној површини.

**Биланс површина и остварених капацитета**

Површина гробља : 11 646 м2

Површина за сахрањивање -постојећа: 2903 м2

Површина за сахрањивање-нова : 5090 м2

Број могућих нових гробних места : 594

Површина зеленила: 987 м2

Површина јавних саобраћајница (у обухвату) : 286 м2

Површина интерних саобраћајница у обухвату :629 м2

Површина паркинга : 115 м2

Број паркинг места : 22

**6.2.3. ПРАВИЛА ГРАЂЕЊА ЗА ПОСТОЈЕЋЕ ОБЈЕКТЕ**

До изградње новог објекта у функцији гробља на постојећем објекту могуће је извршити следеће интервенције:

- санацију дотрајалих конструктивних делова објекта;

- санацију и реконструкцију инсталација.

.

**7.0. ИМПЛЕМЕНТАЦИЈА ПЛАНА**

**7.1. Смернице за спровођење плана**

Спровођењем плана обезбеђује се уређење простора и изградња објеката у обухвату, на основу планских решења и правила и Закона о планирању и изградњи. Намена локације је јавни интерес од приоритетног значаја за насеље. Планска решења спроводе се директно.До коначног привођења намени, земљиште се може фазно користити и градити.

Дозвољена је промена предложеног решења организације сахрањивања и пешачких комуникација (рампи, пешачких стаза, степеника) као и трасе инфраструктуре , које је потребно решити пројектом, уз поштовање свих прописа и норматива за сахрањивање.

Све коте су орјентационе, пројектом ће се дефинисати тачан нивелациони однос на терену.

План детаљне регулације за гробље израђен је у складу са одредбама Закона о планирању и изградњи ( Сл. гласник РС, бр. 72/2009; 81/2009 - испр; 64/2010 - одлука УС и 24/2011, 121/2012, 42/13-одлука УС,50/13-одлука УС,98/13-одлука УС,132/14,145/14, 83/18, 31/19 и 37/19-др.закон ,9/2020); као и у складу са Законом о стратешкој процени утицаја на животну средину ( Сл. гласник РС, бр. 135/2004 и 88/2010) и важећим подзаконским актима.

Овај План представља основ :

- за утврђивање јавног интереса и спровођење поступка експропријације

- за издавање локацијских услова и израду Урбанистичког пројекта уколико буде потребно.

7.2. Локације за које је обавезна израда урбанистичког пројекта

Израда Урбанистичког пројекта није обавезна.:

**7.3. Објекти и мрежа инфраструктуре**

Планирана решења комуналне инфраструктуре и саобраћајница могуће је кориговати у складу са ситуацијом на терену а уз сагласност потребних институција, са циљем да се побољша постојеће стање и задовоље будуће потребе обухваћеног подручја .

Микролокације саобраћајне, комуналне и друге инфраструктурне мреже одређене овим Планом, утврђују се кроз поступак израде Техничке документације и Локацијских услова, а у циљу утврђивања просторних и других елемената у складу са Законом и другим прописима.

Приликом израде техничке документације за израду саобраћајнице, комуналне и остале инфраструктуре која ја дефинисана Планом, могућа су одступања због усклађивања елемената техничких решења постојећих и планираних објеката инфраструктуре, носивости тла, и др.

.

**7.4. Степен комуналне опремљености грађевинског земљишта**

Потребан степен комуналне опремљености подразумева решење у снабдевању водом, одвођење отпадних вода и снабдевању електричном енергијом.

У циљу обезбеђења одговарајућих саобраћајних и других инфраструктурних услова за реализацију планираних садржаја потребно је обезбедити приступ јавној саобраћајној површини која је изграђена или планом предвиђена за изградњу .

**7.5. Смернице за заштиту животне средине**

Приликом издавања Одобрења за градњу, као и приликом градње а потом и коришћења објеката, неопходно је уважавати све елементе животне средине и примењивати мере којима се неће мењати њено затечено стање.

У случају да већ затечено стање не одговара минималним допуштеним условима, треба га довести у границе прихватљивости дефинисане важећим прописима и стандардима.

**7.6. Прелазне и завршне одредбе**

Овај план детаљне регулације представља плански основ за издавање Информације о локацији и Локацијских услова, у складу са Законом о планирању и изградњи ("Службени гласник РС" број 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19 и 37/19-др.закон ,9/20), а према правилима из овог Плана.

Овај план ступа на снагу осмог дана након објављивања у „Службеном листу“ Града Лозница.

ГРАФИЧКИ ДЕО

Постојеће стање:

Лист 1.а - Извод из Просторног плана града Лознице

Лист 2.а - Обухват плана

Лист 3.а - Постојећа намена површина

Планско решење:

Лист 1.б. – План намене површина

Лист 2.б - План саобраћаја,регулације и нивелације

Лист 3.б - План хидро, ЕЕ и ТТ инфраструктуре

Лист 4.б. - План разграничења јавних површина

ДОКУМЕНТАЦИЈА

-Ситуациони план

-Одлука о приступању изради Плана детаљне регулације ,,Гробље 2 "у Тршићу (бр. 06-19/19-32-16 од 13.06.2019.год.)

- Одлука о неприступању изради Стратешке процене утицаја на животну средину Плана детаљне регулације ,,Гробље 2 " у Тршићу (бр. Сл/2019 од 30.05.2019.год.)

- Услови за израду плана издати од стране ЈП Водовод и канализација" Лозница, бр. 71/631. од 01.07.2020 год.

- Услови Телеком Србија бр. А332-178482/1 од 24.06.2020.год.

- Решење о санитарним условима од Министарства здравља бр. 530-353-7/2020-10 од 19.06.2020.год.

- Извештај о обављеном раном јавном увиду у План детаљне регулације ,,Гробље 2 " у Тршићу

- Услови МУП,Сектор за ванредне ситуације у Шапцу бр.217-8994/20-1од 20.08.2020. године

-Извештај о извршеној стручној контроли нацрта Плана детаљне регулације ,,Гробље 2" у Тршићу